Комитет јавне безбедности
Комитет јавне безбедности () је био француски комитет током владавине монтањарског Конвента који је надгледао све у вези са полицијом и револуционарним правосуђем. Био је задужен за примену Закона о сумњивцима. Представљао је "министарство терора".

Историја 
Комитет јавне безбедности успоставио је Национални конвент октобра 1792. године, неколико месеци након стварања Комитета јавног спаса. Циљ је био заштитити Прву француску републику од унутрашњих непријатеља. Комитет јавне безбедности настао је од Истражног комитета (Comité des recherches) и Надзорног комитета (Comité de Surveillance). Комитет је био задужен за проверу пасоша чиме је имао сазнања о томе ко улази у Француску и где иде. Такође, Комитет је одлучивао ко ће се слати пред Револуционарни суд. Доносио је одлуку о кривици или невиности оптуженог. Током постојања Комитета, велики број људи послат је на гиљотину. Убрзо долази до сукоба Комитета јавне безбедности са Комитетом јавног спаса због преклапања овлашћења. Тензија је расла и допринела је паду Робеспјера. Двојица чланова Комитета јавне безбедности, Жан Пјер Амар и Марко Алексис Вадјер, учествовали су у Термидорској реакцији којом су јакобинци збачени са власти. Комитет јавне безбедности распуштен је заједно са Националним конвентом, октобра 1795. године.

Извори 
 Алберт Собоул; Француска револуција, Напријед, Загреб (1966)

Француска револуција